Nafarroako Parlamentuko Mahaiak, 2022ko apirilaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea Cristina Ibarrola Guillén andreak aurkezturiko galdera, kontu-hartzailetza delegatuak FPP2 maskaren hornidura-kontratu bat dela-eta emandako eragozpen-oharrari buruzkoa (10-22/PES-00116).

2. Nafarroako Parlamentuko Aldizkari Ofizialean argitara dadin agintzea.

3. Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko apirilaren 11n

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Cristina Ibarrola Guillén andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Ekonomia eta Ogasuneko kontseilariak idatziz erantzun dezan:

Parlamentari naizen honek 2021eko martxoaren 11n egindako informazio-eskaerari (10-21/PEl-00194) emandako erantzunarekin batera Kontu-hartzailetza delegatuak FPP2 maskaren hornidura-kontratu bat dela-eta emandako eragozpen-oharra gehitzen zen, Kontu-hartzailetza Orokorrak ebatzi gabe baitzuen.

Eginda al dago Kontu-hartzailetza Orokorraren txosten hori?

Baiezkoan, zergatik ez dago jarrita Gobernu irekian?

Ezezkoan, zergatik ez du ebatzi Kontu-hartzailetza Orokorrak?

Iruñean, 2022ko apirilaren 6an

Foru parlamentaria: Cristina Ibarrola Guillén